บาทเปิด 33.74/76 คาดอ่อนต่อ
เงินบาทเปิด 33.74/76 คาดอ่อนต่อจากTrend ดอลล์ยังแข็งค่า มองกรอบ 33.65-33.85
28 พ.ค. 2558

เงินบาทเปิด 33.74/76 คาดอ่อนต่อจากTrend ดอลล์ยังแข็งค่า มองกรอบ 33.65-33.85
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 33.74/76 บาท/ดอลลาร์ จากเย็นวานนี้ที่ปิดตลาดที่ระดับ 33.84/85 บาท/ดอลลาร์
"ช่วงกลางคืนที่ผ่านมา เงินบาทขึ้นไปทำ High ที่ 33.91 เนื่องจากยังเป็น Trend ดอลลาร์แข็งค่าอยู่ ดอลลาร์ถูกซื้อเมื่อเทียบกับทุกสกุล โดยดอลลาร์เยนเป็นตัวนำหลัก ทำให้เงินเยนหลังทะลุ 122 เยน/ดอลลาร์ขึ้นก็ยังวิ่งขึ้นต่อเนื่อง เงินบาทก็ไปแถวๆ High เดิม 33.88 ทะลุไปที่ 33.91 ก็ถูกเทขายลงมาค่อนข้างแรงมาทำ Low ที่ 33.72" นักบริหารเงิน กล่าว
นักบริหารเงิน มองว่า เงินบาทสามารถเคลื่อนไหวไปได้ทั้งสองทิศทางว่าขึ้นต่อหรืออาจจะลงได้ ประเมินกรอบการเคลื่อนไหวในวันนี้ระหว่าง 33.65-33.85 บาท/ดอลลาร์ โดยปัจจัยพื้นฐานยังเป็นเรื่องการเข้าซื้อดอลลาร์ค่อนข้างมาก หลังธนาคารกลางสหรัฐ(เฟด) ให้สัญญาณการขึ้นอัตราดอกเบี้ย และช่วงนี้ยูโรก็ไม่ค่อยดีด้วย
"ถ้าทะลุ 33.85 ไปได้ Step ต่อไปคือ 33.92 แล้วก็ 34.00"นักบริหารเงิน กล่าว